SET ปิดรูด 83 จุด วิตกไทยเข้าสู่ระยะ 3 ฉุดศก.ถดถอย นลท.จับตามาตรการบรรเทาผลกระทบ “โควิด”
SET ปิดรูด 83 จุด วิตกไทยเข้าสู่ระยะ 3 ฉุดศก.ถดถอย นลท.จับตามาตรการบรรเทาผลกระทบ "โควิด"
16 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,046.08 จุด ลบ 82.83 จุด หรือ 7.34% มูลค่าการซื้อขาย 6.82 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างติดลบกัน จากความกังวลการแพร่ระบาดไวรัสโควิด-19 และธนาคารกลางสหรัฐ (เฟด) ปรับลดอัตราดอกเบี้ยแบบฉุกเฉินอีกครั้ง ซึ่งเป็นการปรับลดเร็วมาก ทำให้คนกลัวกันถึงสถานการณ์ที่เกิดขึ้น และราคาน้ำมันก็ยังคงปรับตัวลงหลังจากที่ซาอุดีอาระเบียได้ทำสงครามน้ำมันกับรัสเซีย รวมถึงยังเผชิญกับการแพร่ระบาดไวรัสโควิด-19 ด้วย
ส่วนบ้านเราระแวงว่าไทยจะเข้าสู่ระยะ 3 ในการแพร่ระบาดไวรัสโควิด-19 ซึ่งจะมีผลต่อกิจกรรมทางเศรษฐกิจ ทำให้ทยอยลดพอร์ตลงทุน โดยเฉพาะหุ้นที่เชื่อมโยงกับไวรัสโควิด-19 อย่างหุ้น AOT และหุ้นบิ๊กแคป ต่างปรับตัวลงกันทั่วหน้า อย่างไรก็ดีหุ้นยังไม่ได้ทำ New low จึงบอกไม่ได้ว่าตลาดฯจะแย่
แนวโน้มการลงทุนในวันพรุ่งนี้ (17 มี.ค.) นายมงคล กล่าวว่า ตลาดฯยังมีโอกาสที่จะปรับตัวลงได้อีก ถ้ายังไม่มีปัจจัยบวกเข้ามาหนุน ซึ่งเวลานี้คนยังไม่มีความมั่นใจแม้ว่าหลายประเทศจะใช้วิธีการออกมาตรการเหมือนอย่างช่วงวิกฤตซับไพร์มที่เป็นปัญหาวิกฤตทางการเงิน แต่กรณีนี้เป็นเรื่องของโรคระบาด ดังนั้น การอัดฉีดเม็ดเงินเข้าไปจะชดเชยอย่างไรกับความเสียหายจริงที่เกิดขึ้นในตอนนี้
พร้อมให้แนวรับ 969-950 จุด ส่วนแนวต้าน 1,100 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 5,723.07 ล้านบาท ปิดที่ 60.00 บาท ลดลง 1.75 บาท
BAM มูลค่าการซื้อขาย 4,739.79 ล้านบาท ปิดที่ 15.60 บาท ลดลง 2.50 บาท
PTT มูลค่าการซื้อขาย 4,536.70 ล้านบาท ปิดที่ 26.25 บาท ลดลง 1.75 บาท
AOT มูลค่าการซื้อขาย 3,449.94 ล้านบาท ปิดที่ 50.00 บาท ลดลง 6.50 บาท
CPF มูลค่าการซื้อขาย 2,600.08 ล้านบาท ปิดที่ 20.80 บาท ลดลง 1.20 บาท
ตลาดหุ้นเอเชีย
